Diari Oficial de la Generalitat Valenciana


Sumari del DOGV 6519, del 12-05-2011 (2011/4874)

Notificació de la sentència dictada en el judici verbal número 2447/2010.
-------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4874


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 2447/2010. [2011/4874]  
Assumpte civil 002447/2010  
Part demandant: Comunitat de Propietaris Edifici Brisas IX.  
Part demandada: Herència jacent i hereus desconeguts de Santiago Nicolás González.  
Sobre: ordinaris de propietat horitzontal.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
I. Estime la demanda interposada per la Comunitat de Propietaris Edifici Brisas IX representat pel procurador dels tribunals senyor Vera Saura contra herència jacent i hereus desconeguts de Santiago Nicolás González, en rebel·lia en aquestes actuacions.  
II. Condemne l'herència jacent i hereus desconeguts de Santiago Nicolás González:  
1. Al pagament de 4.090,11 euros, més l'interés legal corresponent des de la data d'interposició de la demanda.  
2. A pagar les costes del procés.  
S'unirà una testimoniança d'aquesta resolució a les actuacions principals i se'n portarà l'original al llibre de sentències d'aquest Jutjat.  
Notifiqueu aquesta resolució judicial a les parts i advertiu-los que s'hi pot interposar un recurs d'apel·lació dins dels cinc dies següents a la notificació, el qual cal interposar davant d'aquest Jutjat i serà resolt per l'Audiència Provincial d'Alacant. Per a interposar aquest recurs, la part haurà de dipositar en el compte del jutjat la quantitat de 50 euros. L'admissió del recurs requerix que quan es prepare s'haja consignat en l'oportuna entitat de crèdit i en el «compte de dipòsits i consignacions» obert a nom del Jutjat, la quantitat objecte de dipòsit, cosa que s'haurà d'acreditar. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si la persona que recorre haguera incorregut en defecte, omissió o error en la constitució del dipòsit, es concedirà a la part el termini de 2 dies per a l'esmena del defecte, amb aportació si pertoca de documentació acreditativa. Si no ho efectua, es dictarà una interlocutòria que pose fi al tràmit del recurs, o que no admeta la demanda, i quedarà ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme, en el dia de la seua data».  
Diligència de publicació. En el dia de la data, el magistrat jutge que subscriu aquesta resolució ha procedit a publicar-la mitjançant la lectura íntegra, mentre estava constituït en audiència pública; jo, la secretària judicial, en done fe.  
Atés que es desconeix el domicili o la residència actuals de la part demandada, mitjançant la resolució del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat o butlletí oficial per a portar a efecte la diligència de notificació de sentència.  
  
Torrevieja, 23 de març de 2011.- La secretària judicial: firma il·legible.